Kosovë: Ratifikohet marrëveshja për kufirin me Malin e Zi
Marrëveshja u miratua pas një seance të tensionuar ku u hodh gaz lotsjellës. Shtetet e Bashkuara dhe Bashkimi Evropian përshëndetën ratifikimin
Me 80 vota për dhe 11 kundër Parlamenti i Kosovës ratifikoi marrëveshjen për shënimin e kufirit me Malin e Zi. Marrëveshja u votua nga partitë në pushtet dhe Lidhja Demokratike e Kosovës në opozitë ndërsa kundër saj votuan Grupi i Pavarur i Deputetëve, grup ky i dalur nga lëvizja Vetëvendosje. Ratifikimi i marrëveshjes pasoi ndërprerjen e seancës për katër herë me radhë pasi që deputetët e lëvizjes Vetëvendosje hodhën gaz lotsjellës për të penguar ratifikimin e marrëveshjes. Policia e Kosovës ka bërë të ditur se tashmë ka ndaluar pesë deputetë të lëvizjes Vetëvendosje të dyshuar për hedhjen e gazit lotsjellës. Seanca për votimin e marrëveshjes pasoi debatin prej rreth nëntë orësh të një dite më parë, në përpjekje për t'i dhënë fund një periudhe më shumë se dy vjeçare të përplasjeve e mospajtimeve të thella ndërmjet subjekteve politike të ndara rreth rrjedhojave të kësaj marrëveshjeje. Marrëveshja për kufirin me Malin e Zi, kishte ndarë skenën politike në vend për gati tre vjet. Presidenti i Kosovës, Hashim Thaçi, në një postim në rrjetin social Facebook tha se parlamenti i dha fund paqartësisë së panevojshme politike rreth vijës kufitare me Malin e Zi. Kryeministri i Kosovës, Ramush Haradinaj tha se Ambasadori amerikan në Prishtinë Greg Delawie përshëndeti ratifikimin e marrëveshjes për shënimin e kufirit me Malin e Zi. tha ai. Deputeti i lëvizjes Vetëvendosje Albin Kurti tha se shumica dërrmuese e deputetëve të lëvizjes Vetëvendosje ose u arrestuan ose u përjashtuan padrejtësisht. Ai tha se vazhdon të jetë i bindur se me këtë marrëveshje Kosova humb territor. tha zoti Kurti. E nënshkruar në fund të gushtit të vitit 2015, marrëveshja tashmë është ratifikuar nga parlamenti i Malit të Zi. Ratifikimi i kësaj marrëveshjeje pritet t’i hap rrugë liberalizimit të vizave për qytetarët e Kosovës ndërsa ishte edhe një nga kushtet që Kosova duhet përmbushë drejt rrugës së saj drejt integrimeve evropiane. Shefja për Politikë të Jashtme dhe Siguri e Bashkimit Evropian, Federica Mogherini përshëndeti ratifikimin e marrëveshjes për shënimin e kufirit me Malin e Zi. Në një postim në rrjetin social Twitter, zonja Mogherini tha se Europarlamentarja, Tanja Fajon që njëherësh është raportuese për Kosovën në Parlamentin Evropian tha se me këtë marrëveshje është hequr një pengesë e madhe për Kosovën. shkruan zonja Fajon në rrjetin social Twitter.